Георги Щерев
В дълбоките очи на висините

chitanka.info

В дълбоките очи на висините

над зъбери,

мъгли

и снегове

високо търсят себе си орлите…

Железен мах на орлови криле!

А в мен кръвта бушува и се мята,

объркана от моя плах вървеж…

Как просто е —

единствено с крилата

се стига до високия летеж!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.